text: 05 Май 2021 14:04ПУБЛИКУВАНА
  05 Май 2021 14:05ОБНОВЕНА
  Тя ще се проведе на 8 май 2021 г. между 11:00-14:00 часа в парк "Рила", гр. Дупница
  За трета година Ротаракт клуб - Дупница организира информационната кампания "Училището свърши, сега накъде?". Кампанията ще се проведе по необичаен начин - на открито, така че да бъдат спазени всички противоепидемични мерки. Кампанията е насочена към учениците в гимназиален етап, по-специално към кандидат-студентите и техните родители.
  Всеки желаещ да се включи може да намери представители на различни български висши учебни заведения на 8 май 2021 г. между 11:00-14:00 часа в парк "Рила", гр. Дупница. Там те ще отговарят на въпроси, свързани с кандидатстването, приема, процеса на обучение и всякакви други въпроси касаещи обучението.
  За да се включи в събитието, всеки участник е нужно само да попълни регистрационния формуляр: https://forms.gle/znbHB22tQBMjDR8S8.
  Ако все пак не го е направил, на входа на барбекю зоната в парка, представители от клуба ще го направят.
  Всеки регистриран участник ще може да участва в томбола с награди, която ще бъде изтеглена малко преди края на събитието.